**Ministru kabineta noteikumu “Publisko iepirkumu paziņojumi un to sagatavošanas kārtība” projekta   
sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publisko iepirkumu likuma 8.panta trešās daļas 8.punkts, 9.panta divdesmit otrās daļas 4. punkts, 18. panta 22 daļa un 34. panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Publisko iepirkumu likuma (turpmāk – PIL) 34. pants paredz, ka Ministru kabinets nosaka likuma 27. un 28. pantā, 29. panta pirmajā daļā, 30., 31., 32. un 33. pantā minēto paziņojumu saturu un sagatavošanas kārtību.  Tāpat arī PIL 8. panta trešās daļas 8.punkts paredz, ka Ministru kabinets nosaka ar iepirkuma procedūru un metu konkursu norisi saistītus noteikumus, tostarp paziņojumu publicēšanas noteikumus. Savukārt PIL 9. panta divdesmit otrā daļa paredz deleģējumu Ministru kabinetam noteikt paziņojuma par plānoto līgumu un informatīva paziņojuma par noslēgto līgumu saturu un sagatavošanas kārtību.  Iepriekš minētajās PIL normās noteiktais pilnvarojums faktiski paredz Ministru kabinetam noteikt attiecīgajos publisko iepirkumu paziņojumos ietveramo informāciju (saturu), kā arī noteikumus attiecībā uz to sagatavošanu, uzglabāšanu, apstiprināšanu, iesniegšanu, publicēšanu elektroniski Iepirkumu uzraudzības biroja valsts informācijas sistēmā „Publikāciju vadības sistēma”, ievērojot minētās sistēmas lietošanas noteikumus.  Ņemot vērā, ka PIL paredz izsludināt arī tādas iepirkuma procedūras un sociālo un citu īpašu pakalpojumu iepirkumus, kuru paredzamā līgumcena nesasniedz Eiropas Parlamenta un Padomes 2014. gada 26. februāra direktīvas par publisko iepirkumu un ar ko atceļ Direktīvu 2004/18/EK piemērošanas robežvērtības, vienlaikus ir nepieciešams noteikt vienotas formas paziņojumus izsludināšanai arī nacionālā mērogā. Paziņojumu formas tiek izstrādātas, gan ņemot vērā informāciju, ko nosaka Eiropas Komisijas 2015. gada 11. novembra īstenošanas regula (ES) 2015/1986, ar ko izveido standarta veidlapas paziņojumu publicēšanai publisko iepirkumu jomā un atceļ Īstenošanas regulu (ES) Nr. 842/2011, gan ņemot vērā PIL regulējumu un tajā lietoto terminoloģiju, saskaņā ar kuru pielāgotas iepriekš minētajā regulā lietotās norādes. Papildus paziņojumu formās nepieciešams iekļaut informāciju atbilstoši Eiropas Komisijas pieprasījumam attiecībā uz statistiku, kā arī informāciju zaļā publiskā iepirkuma politikas īstenošanas uzraudzībai.  Šobrīd iepirkumu paziņojumus, kā arī to sagatavošanas kārtību nosaka Ministru kabineta 2017.gada 28.februāra noteikumi Nr.103 “Publisko iepirkumu paziņojumi un to sagatavošanas kārtība” (turpmāk – Noteikumi Nr.103). Noteikumi Nr.103 regulē trīspadsmit paziņojumu veidus, Noteikumu Nr.103 pielikumos ietverot katra konkrētā paziņojuma veidlapas paraugu.  2020.gada 27.februārī Latvijas Republikas Saeima pirmajā lasījumā pieņēma likumprojektu “Grozījumi Publisko iepirkumu likumā” (Nr.548/Lp13) (turpmāk – Likumprojekts). Ar Likumprojekta 3.pantā ietvertajiem grozījumiem PIL 18.pants tiek papildināts ar 21 daļu un 22 daļu. Attiecīgi minētā PIL 18.panta 21 daļa paredz pasūtītāju iespēju pirms iepirkuma izsludināšanas veikt noteiktām prasībām atbilstošu apspriedi ar ieinteresētajiem piegādātājiem, pirms iepirkuma izsludināšanas publikāciju vadības sistēmā publicējot paziņojumu par apspriedi kopā ar iespējami detalizētām kvalifikācijas prasībām un tehniskajām specifikācijām, kuras piegādātāji ir tiesīgi komentēt vismaz desmit darbdienas pēc minētā paziņojuma un prasību publicēšanas. Savukārt PIL 18.panta 22 daļa paredz deleģējumu Ministru kabinetam noteikt PIL 21 daļā minētā paziņojuma par apspriedi saturu un sagatavošanas kārtību.  Attiecīgi arī PIL 18.panta 21 daļā un 22 daļā minētā paziņojuma par apspriedi saturs un sagatavošanas kārtība būtu jānosaka Noteikumos Nr.103, tos papildinot ar attiecīgas veidlapas paraugu.  Tomēr, ņemot vērā, ka arī pārējo paziņojumu veidlapu paraugos ir nepieciešams veikt tehniskus precizējumus, tādējādi izsakot attiecīgos Noteikumu Nr.103 pielikumus jaunā redakcijā, kā arī ņemot vērā Noteikumu Nr.103 punktos izdarāmos grozījumus, kopumā veicamo grozījumu apjoms Noteikumos Nr.103 pārsniegtu 50% no Noteikumu Nr.103 kopējā apjoma. Līdz ar to tiek izstrādāts jauns Ministru kabineta noteikumu “Publisko iepirkumu paziņojumi un to sagatavošanas kārtība” projekts, attiecīgi paredzot gan jaunu publisko iepirkumu paziņojuma veidlapas paraugu (paziņojums par apspriedi), gan izsakot jaunā redakcijā visus Noteikumos ietvertos paziņojumu veidlapu paraugus. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Iepirkumu uzraudzības birojs. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pasūtītāji PIL izpratnē (1656 pasūtītāji, kas reģistrējušies darbam publikāciju vadības sistēmā) un juridiskas un fiziskas personas, kas piedāvā tirgū pakalpojumus, preces un būvdarbus un kas piedalās publiskajos iepirkumos (precīzu skaitu nav iespējams noteikt). |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā paredzētais regulējums sabiedrības grupām un institūcijām faktiski nemaina tiesības, pienākumus un veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| |  |  |  | | --- | --- | --- | | **V. Tiesību akta projekta atbilstība Latvijas Republikas starptautiskajām saistībām** | | | | 1. | Saistības pret Eiropas Savienību | Paziņojuma veidlapas paraugu nosaka Eiropas Komisijas 2015. gada 11. novembra īstenošanas regula (ES) 2015/1986, ar ko izveido standarta veidlapas paziņojumu publicēšanai publisko iepirkumu jomā un atceļ Īstenošanas regulu (ES) Nr. 842/2011 (turpmāk – arī Regula). | | 2. | Citas starptautiskās saistības | Nav | | 3. | Cita informācija | Nav. | |
| |  |  |  |  | | --- | --- | --- | --- | | **1. tabula Tiesību akta projekta atbilstība ES tiesību aktiem** | | | | | Attiecīgā ES tiesību akta datums, numurs un nosaukums | Aizpilda, ja ar projektu tiek pārņemts vai ieviests vairāk nekā viens ES tiesību akts, – jānorāda tā pati informācija, kas prasīta instrukcijas 55.1. apakšpunktā un jau tikusi norādīta arī V sadaļas 1. punktā | | | | A | B | C | D | | Regulas 1.pants | Noteikumu “Noteikumi par publisko iepirkumu paziņojumiem un to sagatavošanas kārtību” projekta (turpmāk – Noteikumi) 1.–4., 6.–11.pielikums | Pants pārņemts pilnībā. | Noteikumi stingrākas prasības neparedz. | | Regulas 1.pielikums | Noteikumu 1.pielikums | Pielikums pārņemts gandrīz pilnībā. Paziņojumu netiek paredzēts izmantot iepirkuma procedūras izsludināšanai. | Pielikums paredz stingrākas prasības salīdzinājumā ar Regulā iekļauto formu, paredzot papildus norādīt informāciju par to, vai iepirkuma dokumentos iekļautas vides aizsardzības prasības un kādās iepirkuma priekšmeta grupās tās piemērotas, kā arī informāciju par to, vai iepirkuma dokumentos iekļautas prasības attiecībā uz inovatīviem risinājumiem un sociālo atbildību.  Minētie nosacījumi ieviesti, ņemot vērā Eiropas Komisijas plānoto pieprasījumu attiecībā uz statistiku, kā arī zaļā iepirkuma politikas īstenošanu. | | Regulas 2.pielikums | Noteikumu 2.pielikums | Pielikums pārņemts pilnībā. | Noteikumu projekts stingrākas prasības neparedz. | | Regulas 3.pielikums | Noteikumu 4.pielikums | Pielikums pārņemts pilnībā. | Pielikums paredz stingrākas prasības salīdzinājumā ar Regulā iekļauto formu, paredzot papildus norādīt informāciju par pretendentu izslēgšanas iemesliem, kā arī vides aizsardzības prasību, prasību attiecībā uz sociālo atbildību un inovatīviem risinājumiem iekļaušanu iepirkuma dokumentos.  Minētie nosacījumi ieviesti, ņemot vērā Eiropas Komisijas plānoto pieprasījumu attiecībā uz statistiku, kā arī zaļā iepirkuma politikas īstenošanu. | | Regulas 8.pielikums | Pielikums nav pārņemts, jo saskaņā ar PIL iepriekšējos informatīvos paziņojumus plānots publicēt Iepirkumu uzraudzības biroja tīmekļa vietnē un Eiropas Savienības Oficiālajā Vēstnesī, nevis pircēja profilā. |  |  | | Regulas 9.pielikums | Noteikumu 6.pielikums | Pielikums pārņemts pilnībā. | Pielikums paredz stingrākas prasības salīdzinājumā ar Regulā iekļauto formu, paredzot papildus norādīt informāciju par to, vai iepirkuma dokumentos iekļautas vides aizsardzības prasības, kā arī informāciju par to, vai iepirkuma dokumentos iekļautas prasības attiecībā uz inovatīviem risinājumiem un sociālo atbildību.  Minētie nosacījumi ieviesti, ņemot vērā Eiropas Komisijas plānoto pieprasījumu attiecībā uz statistiku, kā arī zaļā iepirkuma politikas īstenošanu. | | Regulas 10.pielikums | Noteikumu 7.pielikums | Pielikums pārņemts pilnībā. | Pielikums paredz stingrākas prasības salīdzinājumā ar Regulā iekļauto formu, paredzot papildus norādīt informāciju par to, vai iepirkuma dokumentos iekļautas vides aizsardzības prasības, kā arī informāciju par to, vai iepirkuma dokumentos iekļautas prasības attiecībā uz inovatīviem risinājumiem un sociālo atbildību.  Minētie nosacījumi ieviesti, ņemot vērā Eiropas Komisijas plānoto pieprasījumu attiecībā uz statistiku, kā arī zaļā iepirkuma politikas īstenošanu. | | Regulas 11.pielikums | Noteikumu 3.pielikums | Pielikums pārņemts pilnībā. | Noteikumu projekts stingrākas prasības neparedz. | | Regulas 17.pielikums | Noteikumu 11.pielikums | Pielikums pārņemts pilnībā. | Noteikumu projekts stingrākas prasības neparedz. | | Regulas 18.pielikums | Noteikumu 8.–10.pielikums | Pielikums pārņemts gandrīz pilnībā. Iepriekšējo informatīvo paziņojumu netiek paredzēts izmantot sociālo un citu īpašo pakalpojumu iepirkuma izsludināšanai.  Noteikumos paredzētas atsevišķas paziņojumu formas sociālo un citu īpašo pakalpojumu iepirkuma izsludināšanai un paziņošanai par līguma slēgšanas tiesību piešķiršanu, kā arī iepriekšējā informatīvā paziņojuma publicēšanai par šiem pakalpojumiem. | 9.pielikums paredz stingrākas prasības salīdzinājumā ar Regulā iekļauto formu, paredzot papildus norādīt informāciju par to, vai iepirkuma dokumentos iekļautas vides aizsardzības prasības, kā arī informāciju par to, vai iepirkuma dokumentos iekļautas prasības attiecībā uz inovatīviem risinājumiem un sociālo atbildību. 10.pielikums paredz norādīt konkrētus pretendentu izslēgšanas iemeslus.  Minētie nosacījumi ieviesti, ņemot vērā Eiropas Komisijas plānoto pieprasījumu attiecībā uz statistiku, kā arī zaļā iepirkuma politikas īstenošanu. | | Regulas 12.pielikums | Noteikumu 5.pielikums | Pielikums pārņemts pilnībā. | Pielikums paredz stingrākas prasības salīdzinājumā ar Regulā iekļauto formu, paredzot papildus norādīt informāciju par to, vai iepirkuma dokumentos iekļautas vides aizsardzības prasības un kādās iepirkuma priekšmeta grupās tās piemērotas, kā arī informāciju par to, vai iepirkuma dokumentos iekļautas prasības attiecībā uz inovatīviem risinājumiem un sociālo atbildību.  Minētie nosacījumi ieviesti, ņemot vērā Eiropas Komisijas plānoto pieprasījumu attiecībā uz statistiku, kā arī zaļā iepirkuma politikas īstenošanu. | | Regulas 2.pants, 4.–7.pielikums; 19.pielikums | Ieviests ar atsevišķiem noteikumiem, kas izdoti, pamatojoties uz Sabiedrisko pakalpojumu sniedzēju iepirkumu likumu. |  |  | | Regulas 3.pants, 13. – 16.pielikums | Ieviests ar Aizsardzības un drošības jomas iepirkumu likumu. |  |  | | Regulas 4.pants; 11., 20.-22.pielikums | Ieviests ar grozījumiem Publiskās un privātās partnerības likumā. |  |  | | Regulas 5.pants |  |  |  | | Regulas 6.pants | Tiks ieviests ar Publisko iepirkumu likumu. |  |  | | Regulas 7.pants | Ieviests ar Noteikumu 1.–11.pielikumu, kā arī ieviests ar atsevišķiem Ministru kabineta noteikumiem, kas izdoti uz Sabiedrisko pakalpojumu sniedzēju iepirkumu likuma, Aizsardzības un drošības jomas iepirkumu likuma pamata, un grozījumiem Publiskās un privātas partnerības likumā. |  |  | | Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Regulas pārņemšana nacionālajā normatīvajā aktā nav obligāti nepieciešama. Tomēr, ņemot vērā, ka PIL paredz iepirkuma procedūru un sociālo un citu īpašo pakalpojumu iepirkumu izsludināšanu arī zem Eiropas Parlamenta un Padomes 2014.gada 26.februāra direktīvas 2014/24/ES par publisko iepirkumu un ar ko atceļ Direktīvu 2004/18/EK, paredzētajām robežvērtībām nacionālā mērogā, ir nepieciešams noteikt vienotas formas paziņojumu izsludināšanai. Tāpat jāņem vērā, ka PIL lietota atšķirīga terminoloģija salīdzinājumā ar Regulu, kā arī atsevišķas Direktīvā 2014/24/ES un Regulas veidlapās paredzētās iespējas nav ieviestas, līdz ar to Regulas formu lietošana pasūtītājiem būtu apgrūtinoša. Turklāt paziņojumu formās iekļaujama papildu informācija, ņemot vērā Eiropas Komisijas plānoto pieprasījumu attiecībā uz statistiku, kā arī zaļā iepirkuma politikas īstenošanu. | | | | Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | | | Cita informācija | Nav. | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projekta izstrādi tika publicēta Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Publisko iepirkumu politika”, līdz ar to sabiedrības pārstāvjiem bija iespējams līdzdarboties projekta izstrādē, rakstveidā sniedzot viedokļus par to.  Kā arī noteikumu projekts pēc tā izsludināšanas Valsts sekretāru sanāksmē ir publiski pieejams Ministru kabineta tīmekļvietnes sadaļā “Tiesību aktu projekti”. |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties noteikumu projekta izstrādē, rakstveidā sniedzot viedokļus par to. |
| 3. | Sabiedrības līdzdalības rezultāti | Sabiedrības pārstāvju viedokļi netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Iepirkumu uzraudzības birojs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektā paredzētās izmaiņas tiks īstenotas esošo pārvaldes funkciju, institucionālās struktūras un cilvēkresursu ietvaros. |
| 3. | Cita informācija | Nav. |

Finanšu ministrs J.Reirs

Cirse 67095659

Iveta.Cirse@fm.gov.lv